钦定古今图书集成/理学汇编/文学典/第060卷 > 公乘亿
## 钦定古今图书集成/理学汇编/文学典/第060卷 > 公乘亿

按《全唐诗话》：“亿字寿仙，魏人。与李山甫皆为魏博乐
彦祯幕府。亿以词赋著名。咸通十三年，别家十馀年
矣。尝大病，乡人传以死，其妻自河北迎丧。会亿送客，
马上见妇人麤缞，类其妻也，睇睨不已，妻亦如之，诘
之，则是也。相持而哭，路人异之。后旬日登第。亿尝有
诗云：‘十上十年皆落第，一家一半已成尘’。可知其屈”
矣。